ky ru ky ky ru ky ky ky ky ky en ky ru ru ky ky ky ky en en ky ky ru en ru ky ky ky ky ky ky ky ru ky ru ky ky ky ky ky ky ru ky ky ru ky ky en ky ky ky ky ru ky ky ky ru ru ky ky ky ky ky ky ky ru en en en en ru ky ky ky ru ky ky ru ky ky ky ky en ky ky en ky ru en ru ky ky ky ky ky en ky ky ky ru en en ky ru ru ru
Куу Майдан айылынын сайты — Куу Майдан айылынын сайты
Көзү азиздер үчүн кайрымдуулук концерти
Ноокат районунун Кеңеш айыл өкмөтүнүн Куу-Майдан айылынын Жапар Нышанов орто мектебинде кайрымдуулук концерт өттү.  Ал концерт көзү азиз адамдар үчүн  уюштурулган.
Фонд тарабынан уюштурулган бул концерт ар кайсы облусттарга,  райондорго,  жеткиликтүү айылдарга барып өз онорлорун көрсөтүп жатышат.  Ырдаган катышуучулар ар кайсы жерлерден топтолушуп келишкен.
Ырлары жагымдуу, онорлуу аткаруучулардын талантына суктанган эл,  аларды аябай колдоп беришти.  Аткаруучулар атактуу эстрада ырчыларынын ырларын ырдашты.  Айрыкча баарына  жаккан көзү азиз кыздын ыры баарын таасирлентти.
Алып баруучу ар кандай тамашалуу оюндарды окуучуларга ойнотуп элдин көңүлүн которду.  Ыраазы болгон эл аткаруучуларга  оздорунун гулдорун тапшырышты.
Опубликовано 03.11.2018Автор keneshnuruРубрики Без рубрикиДобавить комментарий к записи Көзү азиздер үчүн кайрымдуулук концерти
Ноокат районунда алма терүү аяктады
Жыл өткөн сайын алма бактары кеңейүүдө, өткөн жылы 320 гектар алма багы болсо, быйыл 23 гектар алма багы эгилген.2017-жылы алманын түшүмү 70 миң тоннага жеткен, 73 миң тонна түшүм алынаары  күтүлүп жатат.
Алманы кароонун, терүүнүн өзүнүн эрежелери бар. Алманы жылына эки жолу, жазында жана күзүндө бутайт. Убагында даарысын берип, туура бутаган болсо алманын түшүмдүүлүгү жогору болот. Алманын жакшы сакталуусу үчүн үзүп жатканда ага көңүл буруу керек. Эгерде алманын сабагы дарагында калып кала турган болсо сактоо мөөнөтү төмөн болот, сабагы менен үзүлгөн алманы көп убакытка чейин сактоого болот.
Даярдаган: Курсантбек уулу Хусейн
Опубликовано 31.10.2018Автор keneshnuruРубрики Без рубрикиДобавить комментарий к записи Ноокат районунда алма терүү аяктады
Куу-Майданда «Курман айт» намазы окулуп, «курмандык» үчүн мал жандыктар союлуп жатат
Кече 21-август күнү Ноокат районуна караштуу Куу-Майдан айылында айт намазы окулуп, курмандык үчүн мал-жандыктар муздала  баштады. Айт намазы жаңы түшкөн «Атаке» орто мечитинде окулду.
Айт намазын окуу «важып» болуп саналат. «Важып» бул парздан төмөн, сүнөттөн улук эсептелет. Айт намазга 1000 ге жакын адамдар келди. Айт намазына кичинекей балдардан тартып, улгайып калган кишилерге чейин чейин барышты. Муфтияттын буйругуна ылайык быйыл айт намазы 7:40 да окулду. Намаз башталганга чейин каарылар хадистерден айтып беришти.
Айт намазы окулуп бүткөндөн кийин мал-жандыктар курмандыка чалына баштады. Куу-Майдан жашоочуларынын курмандык чалуудагы максаты Аллах Таалага жакын болуу. Курмандыктын мааниси «жакын болуу» дегенди түшүндүрөт. Аллахтын жолунда курмандык чалуу кой, эчки, уй жана төө сыяктуу жандыктарды муздоо  менен ишке ашырылат.
Эрежеге ылайык курмандыкты Айт намазы окулуп бүткөндөн тартып 3 күндүн ичинде муздоого уруксат, андан кийинки,  же намазга чейинки муздалган мал курмандыка кирбей калат. Курмандыка чалына турган жандык сопсоо жана денелик айыптардан таза болушу керек.
Ханафий масхабынын уламаларынын пикири боюнча, курмандык чалуу, зекет берүүгө кудурети жеткен ар бир мусулмандын милдети. Эгерде кимдин үйүнөн жана саап жаткан уйунан сырткары 19900 сом акчасы болсо ал кишиге курмандык чалуу важып болот.
Айыл аксакалы Аваз Мамыразаковдун айтымында «Эт үч бөлүккө бөлүнүп, бир бөлүгүн өзү үй-бүлөсү менен, бир бөлүгүн кошуна, дос, туүгандарга, үчүнчү бөлүгүн муктаж адамдарга садака кылып таратып берүү керек»- деп билдирди.
Даярдаган: Курсантбек уулу Хусейн
Мыкты макала сынагы үчүн
Опубликовано 22.08.2018Автор keneshnuruРубрики Без рубрикиДобавить комментарий к записи Куу-Майданда «Курман айт» намазы окулуп, «курмандык» үчүн мал жандыктар союлуп жатат
Куу-Майдан айылынын жолдору оңдолуп жатат
Ноокат районуна караштуу Куу-Майдан айылынын жолдору Байкул Бий, Маткасым ата, Мамат ата көчөлөрүнө шагыл төгүлүп жолдор оңдоодон өтүп жатат. Себеби жолдордон оор жүк ташуучу унаалар көп өткөндүктөн жол начар абалга келип калган эле.
Жолду оор жүк ташыган унаалар бузуп салганына айыл жашоочулары нааразы болуп айыл өкмөткө кайрылышкан. Айыл өкмөтү жолду оңдоп берерин айткан. Азыркы учурда жолдорго шагыл төгүлүп, тегиздөө иштери жүрүп жатат. Жолду тегиздөөгө кеткен каражатты айдоочулар мойнуна алган, айыл жашоочулары шагыл төгүлгөндөн кийинки тегиздөөсүн өздөрү камсыз кылат, айрымдары техниканын жардамында тегиздетсе, айрымдары кол менен эле тегиздеп жатат.
Байкул Бий, Маткасым Ата, Мамат Ата көчөлөрүнө болжол менен 3-3,5 чакырым жерге 40  унаанын тегерегинде шагыл төгүлдү. Машина жүргөнгө болбой калган жол кайра оңдолуп, мурунку абалына келип,  тегиз жол болуп калды.
Айыл жашоочуларынын айтымында: «Оор жүк ташыган унаалар биздин көчөлөрдөн шагыл, кумдарды көп алып өткөнүнө байланыштуу жол начар абалга келип калган. Биздин жолубуз бузулуп жатат деп айттык эле оңдоп беребиз деген болчу. Сөздөрүнө туруп оңдоп беришти»-деп билдирди айыл жашоочулары.
Айдоочулардын бирин кепке тартканда ал мындай жооп берди: «Бизге чоң жол менен жүргөнгө уруксат берген жок эле. Биз ушул жолдор менен жүрүшүбүзгө туура келди»-деп билдирди айдоочу.
Даярдаган: Курсантбек уулу Хусейн
Мыкты макала сынагы үчүн
Опубликовано 01.08.2018Автор keneshnuruРубрики Без рубрикиДобавить комментарий к записи Куу-Майдан айылынын жолдору оңдолуп жатат
Опубликовано 25.07.2018Автор keneshnuruРубрики Без рубрикиДобавить комментарий к записи
Шаңкол айылынын Даары-Суу атындагы мектебинин абалы начар
Ноокат районуна караштуу Шаңкол айылынын Даар-Суу мектеби 1992-жылы ачылган, мурунку Светлов мектебинен бөлүнүп чыккан. Мектеп негизинен 170 окуучуга ылайыкташтырылган азыркы үчурда аталган мектепте 240 окуучу окуп жатат, мектептин төрт тарабы цемент менен курулган, жадакалса шыпдагы цемент менен бүткөн. Мектеп сыз болгондуктан полудагы чирип кеткен.
Даары-Суу атындагы мектеп курулгандан бери эле суук болуп келет. Аталган мектептин абалыда начар болуп жатат. Аталган мектептин жамааты колунан келгенин кылып жатат. Мектеп жамааты айыл-өкмөткө, райондук билим берүү бөлүмүнө, акимиятка, дем берүүчү грантка, ПРООН уюмуна кайрылып көрүшкөн.
ПРООН  уюмунан жардам көрсөтүлүп мектептин полун жаңылап берген. Мектеп тескей жерде жайгашканы үчүн полу тез эле чирип калган. Мектеп кышындада, жазындада суук болот.
Мектеп мугалими Сонун Эрмекбаеванын айтымында «Биз көптөн бери аракет кылып келе жатабыз. Көптөгөн жерлерге кайрылдык, анандагы биз өзүбүз окутуп койгон окуучулар бар экен, бүтүрүүчүлөр окуунун аягында колунан келген жардамдарын берет.»
Мектеп окуучусу Турсун уулу Байсалдын айтымында » Биздин мектеп чынында суук болот. Кышында гүрмөлөрубуздү чечпей отурабыз, «- деп билдирди.
Автор: Айжибек Насиркул кызы  Хусейн Курсантбек уулу
Опубликовано 23.06.2018Автор keneshnuruРубрики Без рубрикиДобавить комментарий к записи Шаңкол айылынын Даары-Суу атындагы мектебинин абалы начар
Куу-Майдан: Алиппе майрам болуп өттү
Ноокат районунун Куу-Майдан айылынын Жапар Нышанов орто мектебинде Алиппе майрам болуп өттү. Анда 1-класстар жыл бою үйрөнгөндөрүн ата-энелерине, окуучуларга, мугалимдерге көрсөтүп беришти. Читать далее Куу-Майдан: Алиппе майрам болуп өттү
Опубликовано 16.04.2018Автор keneshnuruРубрики Без рубрикиДобавить комментарий к записи Куу-Майдан: Алиппе майрам болуп өттү
Ноокатта Туберкулёзго каршы семинар болду
Ноокат районунудагы Кенеш айыл  өкмөтүнүн Арбын орто мектебинде Туберкулёзго каршы семинар болуп өттү .
Бул семинарды Арбын айылынын АДКнын төрайымы Айгүл Мамажунусова уюштурган.
Семинарга Арбын орто мектебинин окуучулары , соц педагогдор, айыл тургундары,АДКнын председателдери катышышты. Ошондой эле айыл өкмөтүнөн да келишишти.
Баарындагы Ден-соолук чындоо комитетинин адистери, Кызыл Жарым Ай  коомунун потранаждык сестрасы Мукадам Абдибаитова жана фидзиатор врач Илхомжан Наманжанов дагы келип өз кенештерин айтышып, суроолорго жооп беришти.
Мукадам Абдибаитова»Кыргызстанда кургак учук менен ооруган адамдар өтө көбөйүүдө. Биз ооруну алдын алуу үчүн ар кандай иштерди жүргүзүп жатабыз. Ар бир короого кирип маалымат берип, китепчелерди таратып жатабыз. Эгерде биз кургак учукту алдын алган болсок, анда биз оорунун санын азайткан болобуз.» — деди.
АДКнын төрайымы Айгүл Мамажунусованын айтымында»Мен бул семинарды АДКнын мүчөлөрүнүн башын бириктирип , тажрыйбалар менен бөлүшүп, элге кенири маалымат берүү үчүн өткөрдүм. Семинар мен ойлогондой эле жакшы  болду жана баары көнүлдүү олтурушту.  Мындай семинарларды дагы уюштурууга аракет кылам»-деп оюн билдирди.
Көрүүчүлөрдүн айтымында акция аябай жакшы өттү. Билбеген көп нерселерди билип алдык деп  билдиришти.
Даярдаган: Эльвира Садирали кызы
Опубликовано 12.03.2018Автор keneshnuruРубрики Без рубрикиДобавить комментарий к записи Ноокатта Туберкулёзго каршы семинар болду
«Мыкты кыз-2018» Ноокат районунда болуп өттү
Ноокат районуна караштуу Кенеш айыл өкмөтүнүн Куу-Майдан айылындагы Жапар Нышанов атындагы орто мектебинде «Мыкты кыз-2018 »   сынагы болуп өттү.
Сынакка 11-классынан Таалайбек кызы Айдана, 10-классынан Орозмамат кызы Назима, 9-класстан  Сүйөрбек кызы Чолпонай жана Медербек кызы Акмаанай катышышты.
Чынгыз Айтматовдун чыгармаларынан монолог,
Конок тосуу программалары болду.
Калыстардын чечими боюнча 1-орунда Таалайбек кызы Айдана, 2- орунда Сүйөрбек кызы Чолпонай, 3- орунда Орозмамат кызы Назима , 4- орунда Медербек кызы Акмаанай болушту.
Уюштуруучу Гүлмайрам Исмаилованын айтымында » Конкурс өтө сонун болду. Мурдагы жылга караганда өзгөчөлүктөр болду.»- деди.
Калыстардын мүчөсүндөгү Сайитматова Иризман «Бул сынак мен үчүн жакшы өттү. Кыздардын мындай таланттарын көрүп аябай сүйүндүк.»-деп сөзүн толуктады.
Даярдаган: Эльвира Садирали кызы
Опубликовано 09.03.2018Автор keneshnuruРубрики Без рубрикиДобавить комментарий к записи «Мыкты кыз-2018» Ноокат районунда болуп өттү
Аз эле убакыт ичинде шаарга айланган Кыргыз-Ата айыл өкмөтү
Ош облусунун Ноокат районуна караштуу Кыргыз-Ата айыл өкмөтү аз гана убакытта көптөгөн ийгиликтерге жетти. Айыл өкмөт башчысы Бакытбек Мариповдун жетекчилигинде айыл аймактагы көйгөйлөр чечилип, жалпы жергиликтүү бюджеттин эсеби 3 млн сомдон 22 млн сомго жетти.
Бакытбек Марипов Ноокат районунун Кыргыз-Ата айыл өкмөтүндө 1988-жылы төрөлгөн. 2006-жылы Бишкек шаарындагы мектеп-гимназиясын аяктаган.Ошол эле жылы Кыргыз-Орус Славян университетинин эл аралык мамилелер факультетине кабыл алынып, 2010-жылы артыкчылык диплому менен аяктаган.
2013-жылы Бакытбек Марипов Кыргыз-Ата айыл өкмөтүнө башчы болуп эмгектенет. Бул кызматты аркалап турганда көптөгөн тштер өзгөрүп, айылды өнүктүрө баштайт. Мындай жетишкендиктердин артынан 2017-жылы Кыргыз-Ата айыл өкмөт башчылыгына кайрадан мандатын коюп, кайрадан айыл өкмөт башчы болуп шайланат.
2016-2017-жыдын ичинде айыл аймакка 306 млн сомдук инвестиция тартууга жетишти. Жергиликтүү бюджеттин эсебинен 550 миң сомго Улуу ата мекендик согуштун, Баткен коогалаңынын, Ооган согушунун катышуучуларынын тизмеси жазылган эстелик, өчпөс от жана БТР орнотулган. Азыркы күндө Улуу ата мекендик согуштун 2 катышуучусу калган.
Ушул аралыкта 5 мечит ачылып ишке берилди. Анын ичинен эң чоңу 3 кабаттуу мечит 2500 адамга ылайыкталган. Ага медресе, кичи футболдук аянтча, чайкана кошо курулган. Медресеге заманга ылайык 15 компьютер, 1 интерактивлүү доска, видео көзөмөлдөр орнотулган.
Кыргыз-Ата айыл өкмөтүндө корупцияга каршы күрөшүү үчүн видео камералар орнотулуп, ишеним почта жана телефондор илинген. Аймактагы эл электр энергиясынын төлөмдөрүн төлөөдө жолдун алыстыгынан кыйналып келсе, учурда Ноокат районунун электр тармактар бөлүмүнүн филиалы ачылып, Кыргыз-Ата, Зулпуев, Кеңеш, Исанов айыл өкмөттөрүн тейлеп жатат.
Кыргыз-Ата айыл өкмөтүнүн башчысы Бакытбек Марипов «Мен ийгиликтериме оңойчулук менен жеткен жокмун бардык нерсеге аракет кылыш керек. Аракет кылса баары болот»- деп билдирди.
Даярдаган: Айжибек Насиркул кызы              Хусейн Курсантбек уулу
Опубликовано 09.03.2018Автор keneshnuruРубрики Без рубрикиДобавить комментарий к записи Аз эле убакыт ичинде шаарга айланган Кыргыз-Ата айыл өкмөтү
Страница 1 Страница 2 … Страница 27 Следующая страница
Сайт работает на WordPress